તા. ૩૧મી ઑક્ટોબર ‘સરદાર જયંતી’ના રોજ તેનું પ્રતિમાના સ્વપ્નદ્રષ્ટા અને હાલના સક્ષમ ભારતના નિર્માણપુરુષ વડાપ્રધાન માનનીય શ્રી નરેન્દ્રભાઈ મોદીના વરદ હસ્તે લોકાર્પણ કરાશે. સરદાર એક ભૂમિપુત્ર હતા અને તેથી જ ‘સ્ટેચ્યુ ઑફ યુનિટી’ને વિશિષ્ટ રીતે બનાવાયું છે, જેમાં ભારતનાં ૧.૭૦ લાખ ગામોમાંથી કરોડો ભૂમિપુત્રોએ પોતાની ખેતીનાં ઓજારમાંથી આપેલ એક એક ટુકડો લોખંડનું દાનમાંથી એકત્ર કરાયેલ ૧૩૪ ટન લોખંડને ઓગળી શુદ્ધીકરણ કર્યા બાદ મેળવાયેલ ૧૦૯ ટન લોખંડનો નિર્માણમાં ઉપયોગ કરાયો છે, જે આ દેશના ભૂમિપુત્રોને તેમના ઉજ્જ્વળ ભાવી માટે પોતાનું જીવન ખર્ચી નાખનાર સરદાર પટેલની વૈશ્ર્વિક ઓળખ બનવા જઈ રહેલી પ્રતિમા ‘સ્ટેચ્યુ ઑફ યુનિટી’માં યોગદાન થકી હૃદયાંજલિ અર્પણ કર્યાનો ગર્વ કરાવી રહી છે. ગુજરાતના મુખ્યમંત્રીશ્રી વિજયભાઈ પાણી અને નાયબ મુખ્યમંત્રી નીતિનભાઈ પટેલની આગેવાની ધરાવતી પ્રગતિશીલ સરકાર દ્વારા ‘સ્ટેચ્યુ ઑફ યુનિટી’ના નિર્માણ માટે વિશેષ બજેટ ફાળવવા સાથે તે રાજ્યની વૈશ્ર્વિક ધરોહર બની રહે તે માટે તમામ દરકાર કરવામાં આવી રહી છે.